শুক্রবারের অলস সকালে সংবাদপত্রে চোখ বুলাচ্ছিলাম। চোখ বুলাচ্ছিলাম বলে ভুল হবে, আসলে যেটা মনে ধরছিলো, সেটা খুটিয়ে খুটিয়ে পড়ছিলাম। আর, যে সংবাদে আমার আগ্রহ কম, তা শুধুমাত্র চোখ বুলিয়ে যাচ্ছিলাম। মারমা বোনদের ঘটনাটি নিয়ে একটু ধারনা আছে বলেই, খুব সহজেই এই সংক্রান্ত কয়েকটি সংবাদপত্রে প্রকাশিত একাধিক সংবাদের মধ্যে কিছু কিছু বড় ধরনের অমিল এবং তথ্যের বৈপরীত্য আমার চোখে সহজেই ধরা পরলো। তাই, স্বাভাবিক ভাবেই, পড়তে পড়তে পুরনো সংবাদগুলো দেখতে বাধ্য হলাম। কয়েকটি দেখেই আমি পুরোপুরি দ্বিধায় পড়ে গেলাম; ভাবছি আমাদের বিশ্বাস কি এতোই ঠুনকো যে, যার যখন যা খুশি বলবে আর আমরা তার সবই বিশ্বাস করবো ?